Ostajat huolehtivat yritysten ostoista teollisuudessa, tukkukaupassa ja suurimmissa tavarataloissa. Ostajan tehtävänä on ostaa oikea määrä tavaraa oikeaan hintaan ja aikaan. Tehtäviin kuuluu laatia ostosuunnitelmia, tehdä hintavertailuja ja käydä neuvotteluja tavarantoimittajien kanssa. Työssä tarvitaan kaupan, toimialan ja tuotteiden tuntemusta. Ostajan on osattava tehdä itsenäisiä päätöksiä. Häneltä edellytetään neuvottelutaitoja, kielitaitoa ja laskentataitoa.\nOstajat huolehtivat yritysten ostoista teollisuudessa, tukkukaupassa ja suurimmissa tavarataloissa. Ostajan tehtävänä on ostaa oikea määrä oikeaa tavaraa oikeaan hintaan ja oikeaan aikaan. Tehtäviä voidaan hoitaa myös muilla nimikkeillä.\nTeollisuudessa ostotyö on tuotannossa tarvittavien materiaalien, varaosien ym. tuotantotarvikkeiden hankintaa. Kaupassa työskentelevä ostaja hankkii valmiita tuotteita. Osa ostotoiminnasta on tuontikauppaa.\nOstaja laatii vuosittaisia ostosuunnitelmia ja -budjetteja. Lisäksi hän käy ostoneuvotteluja ja laatii ostosopimuksia. Ostot perustuvat myynti- ja tuotantoennusteisiin. Ennusteiden perusteella ostaja pyytää myyntitarjouksia tavarantoimittajilta. Hän vertailee tarjousten perusteella tuotteen hintaa, laatua ja toimitusehtoja sekä käy hintaneuvottelut myyjien kanssa.\nOstajan työssä keskeistä on yhteistyö myynnin, markkinoinnin, logistiikan ja varastoinnin kanssa. Pienissä yrityksissä ostoista vastaa yleensä yrityksen toimitusjohtaja. Kaupassa ostajalla on yleensä vastuu jostakin tavararyhmästä.\nPuhelin ja tietotekniikka kuten esimerkiksi tilaus- ja materiaalinhallintojärjestelmät ovat tärkeimmät työvälineet.\nTyönantajasta ja tehtävästä riippuen työ voi olla säännöllistä toimistotyötä. Ostajien työhön kuuluu myös tutustumiskäyntejä tavarantoimittajien luokse sekä messumatkoja. Tavarataloissa työskentelevien ostajien työhön kuuluu runsaasti matkustamista ja työajat ovat epäsäännölliset.\nTeollisuuden ja tukkukaupan yritykset sekä suurimmat tavaratalot.\nOstajan työssä tarvitaan kaupallista asiantuntemusta sekä toimialan ja tuotteiden tuntemusta.\nTyössä on osattava tehdä nopeita, itsenäisiä päätöksiä.\nKauppasuhteiden hankkiminen ja ylläpito edellyttää sosiaalisia taitoja ja neuvottelutaitoja.\nOstajan on hallittava myös laskentaa ja tietotekniikkaa.\nTuontikauppa edellyttää ulkomaankaupan tuntemusta sekä kielitaitoa. Kielitaitovaatimukset kasvavat liiketoiminnan kansainvälistyessä.\nKaupanteko edellyttää määrätietoista tavoitteisiin pyrkimistä ja tinkimisen taitoja, mutta myös kykyä tehdä kompromisseja.\nOstajan on seurattava tuotealansa kehitystä ja markkinoita. Hänen tulisi kyetä ennakoimaan muuttuvia kulutustottumuksia ja etsimään myyviä uutuustuotteita markkinoille.\nVastuu suurista rahamääristä ja tavaratoimitusten luotettavuudesta voi aiheuttaa stressiä.\nAmmatissa toimii paljon kaupallisen koulutuksen saaneita. Teollisuudessa ostotehtävissä työskentelevillä voi olla myös jokin teknisen alan koulutus, kuten insinööri.\nYlemmän tai alemman korkeakoulututkinnon, kauppatieteiden maisteri tai kauppatieteiden kandidaatti, voi suorittaa kauppatieteellisellä koulutusalalla.\nAmmatillista täydennyskoulutusta tarjoavat Markkinointi-instituutti sekä eri oppilaitosten yhteydessä toimivat täydennyskoulutusorganisaatiot jne. Lisäksi kaupan alan kursseja järjestävät kaupan alan yritysten omat koulutusorganisaatiot.\nUseilla ostajilla on sopimuspalkka, joka voi olla kiinteä kuukausipalkka, kiinteän kuukausipalkan ja provisiopalkan yhdistelmä tai pelkkä provisiopalkka. Palkan suuruuteen vaikuttavat mm. koulutus, ammattikokemus ja kielitaito.


Vuokrataan omakotitalo Kaksio - Kotka Kierikkala Kierikkalankatu 21\n2h+K+Alkovi , omakotitalo, 550 €/kk, 60 m²\nvuokrattava asuinkiinteistö, Kotka, Kierikkala, Kierikkalankatu 21\nVuokrataan kaksio omakotitalon yhteydestä, oma sisäänkäynti ja lemmikit tervetulleita.\nAsiakkaamme vuokraa todella tilavaa, peräti 60m2, erilliskaksiota omakotitalosta. Huoneistolla on oma sisäänkäynti ja mm. takka. Kyseessä on v. 1929 valmistunut rakennus ja tyydyttäväkuntoinen asunto. Puulämmitteinen sauna! Asuntoon saa ottaa myös lemmikkejä, vesimaksu 20€/kk henkilöluvun mukaan. Vuokrataan luotettavalle vuokralaiselle, 2kk vakuudella.\nAsunto on mahdollista vuokrata joko tyhjänä tai normaaleilla peruskalusteilla, kysy lisää omistajalta asuntonäytössä!\nKierikkalankatu 21, 48720 KYMI\nTaloyhtiön tontin vuokranantaja: Yksityinen. Talonyhtiön tontin


Suomen Sotahistoria | Yle Uutiset Keski Suomi\nSotamuseo ja dioraamat sivusto käsittelee Suomen sotia vuosilta 1939-1944. Sivuilla riittää nähtävää, niin SA-kuvien muodossa, kuin pienoismallienkin. Lisäksi saadaan julkaisuja Kaarteen sotamuseolta, joka onkin tämän sivuston perusta. Olet tervetullut seuraamaan sivustoamme joka on myös erittäin aktiivinen!\nSuomen ortodoksien tuntematon sotahistoria.\nSuomen pyhä sota. Papit jatkosodan julistajina, joka julkaistiin vuonna 2014. Väitöstutkimuksensa Tilli pohjaa jatkosodan aikaisiin sotilaspappien saarnoihin ja pidettyihin puheisiin sekä julkaistuihin kirjoituksiin.\nSotahistoria. Lista on järjestetty päivämäärän mukaan, uusimmat ensin, joten näet aina ensimmäisenä tuoreimmat vinkit.\nMannerheim on Suomen historiassa niin suuri nimi, että voi rehellisesti kysyä, löytyykö hänestä enää mitään uutta sanottavaa.\nKeskiajalta lähtien aina vuoteen 1809 Ruotsin valtakuntaan kuuluneen Suomen sotahistoria sisältää paljon Ruotsin ja venäläisten valtioiden välisiä konflikteja. Suomi toimi näiden kahden välisenä taistelutantereena tai tukialueena, mutta suomalaisia lähti taistelemaan Ruotsin armeijassa myös Manner-Eurooppaan ja Baltian alueelle.\nSuomen Sotahistoriallinen Seura järjestää sotilastiedustelun historiaa käsittelevän seminaarin Jyväskylässä lauantaina 16.11. klo 12.00-15.30. Voit seurata seminaaria suorana verkkolähetyksenä oheisen linkin takaa: Lue lisää. Uutisarkisto\nSuomen sodan (1808-9) yksi sotanäyttämöistä oli Pohjanmaalla. Kesäkuun alussa vuonna 1808 Otto von Fieandtin tuhatpäisen joukon ensimmäinen taistelutoimi oli Perhon muonavaraston valtaus. Päämajan käskystä piti tehdä isku venäläisten varastoja ja huoltokuljetuksia vastaan.\nSuomen Mies -kustannusyhtiö on julkaissut vaikeasti saatavilla olevan poikkeuksellisen teoksen. Nopeasti levinneeseen syöpään huhtikuussa nuorena kuolleen Timo Lieneen Irtoviiksimies on suomalaisen sotilastiedustelun varjoissa toimineen majurin omaelämäkerta. Kirjaan on tehnyt esipuheen Timo Lieneen pitkäaikainen esimies kenraalimajuri tiedustelupäällikkö Harri Ohra-aho.\nSuomen erinomaisesti toimineen Radiotiedustelun (mukaan luettuna salausten murtaminen) oli suorastaan ratkaisevan tärkeää sekä Talvisodassa, että Jatkosodassa. Jatkosodassa myös Kaukopartiot hankkivat tärkeää tietoa.


Lähes 13 000 naista huhujen mukaan kellistänyt Hollywood-legenda paljastaa totuuden kumppaneistaan: ”Tarkoittaisi useita ihmisiä päivässä” - Viihde - Ilta-Sanomat\nWarren Beatty tunnettiin jo 1960-luvulla melkoisena naistenmiehenä.\nHuhujen mukaan Warren Beatty on kaatanut tuhansia naisia.Kuva: Splash News\nHollywood-legenda Warren Beatty tunnetaan paitsi lukuisista elokuvistaan myös monista naisseikkailuistaan.\nYli 50 vuotisen uransa aikana Beattya on seurannut sitkeä huhu, jonka mukaan 79-vuotias näyttelijä on kaatanut elämänsä aikana lähes 13 000 naista petipuuhiin. Näyttelijä itse ei ole kiistänyt eikä myöntänyt huhuja.\n1960-luvulla Beattyn romanssit nousivat tiuhasti julkisuuteen. Muiden muassa Madonnan, Barbra Streisandin, Cherin ja huippumalli Janice Dickinsonin kanssa seurustellut Beatty kommentoi vihdoin hänen ympärillään vellovia huhuja AARP-lehdelle antamassaan haastattelussa.\nLehden tuoreimman numeron kannessa poseeraava Beatty toteaa naisten huiman määrän olevan täysi mahdottomuus.\n– Mieti sitä, makaamista 12 775 ihmisen kanssa. Se tarkoittaisi paitsi useita ihmisiä päivässä, myös sitä ettei sitä toistaisi yhden ihmisen kanssa, näyttelijä kertoo AARP:n haastattelussa.\nBeatty avautui yksityiselämästään AARP-lehden haastattelussa.Kuva: AARP/Splash\nBeatty ei vähättele naistenmiehen mainettaan, mutta ei myöskään myönnä luvun olevan todellinen. Lukuisista naisseuralaisistaan huolimatta miestä pidetään miellyttävänä ja arvostettuna, ja hän toteaakin olevansa mukava mies.\n– En koskaan johtanut ketään harhaan, näyttelijä selittää.\nPerheen vasta myöhemmällä iällä perustanut Beatty ehti olla pitkään sinkkuna ja tapailla lukuisia naisia ennen avioitumistaan. Vasta 54-vuotiaana naimisiin mennyt näyttelijä tokaisi naisseikkailujen kuuluvan pitkään naimattomuuden.\n– Tiesin aina, että haluan lapsia. Halusin tehdä sen hyvin, halusin tehdä sen jonkun sellaisen kanssa, joka tunsi samoin, Beatty selittää myöhäisellä iällä avioitumista.\nWarren Beatty oli nuorena komea naistenmies.Kuva: ©20thCentFox/Courtesy Everett Collection\nBeatty meni vuonna 1992 naimisiin näyttelijä Anette Beningin kanssa. Parilla on neljä lasta, vuonna 1992 syntynyt Kathlyn, vuonna 1994 syntynyt Benjamin, vuonna 1997 syntynyt Isabel ja vuonna 2000 syntynyt kuopus Ella.\nParin esikoistytär Kathlyn ilmoitti vuonna 2012 olevansa transsukupuolinen ja muutti nimensä Stepheniksi.


Ohjeita koronavirukselle altistuneelle - Raasepori\nEtusivu > Etusivu > Koronavirus > Ohjeita koronavirukselle altistuneelle\nJos epäilet altistuneesi koronavirukselle, suosittelemme, että vältät mahdollisuuksien mukaan kontakteja viiden (5) vuorokauden ajan. Jotkut infektiotaudit voivat tartuttaa jo ennen, kuin oireita ilmenee. Kontakteja välttämällä, kasvomaskia julkisilla paikoilla käyttämällä ja hyvää käsihygieniaa noudattamalla voimme estää, että mahdollinen oireeton tartunnan saanut tartuttaisi myös muita henkilöitä.\nSeuraa mahdollisia covid-19 oireita. Oireet ovat:\nkuume, yskä, kurkkukipu, nuha, vatsaoireet (vatsakipu, ripuli), päänsärky, lihas- ja nivelsärkyä, maku- ja / tai hajuaistin muutos ja väsymys.\nJos sinulle tulee oireita karanteenin aikana, voit tehdä yhden tai kaksi kotitestiä. Pysy kotona, jos voit. Jos olet yli 60-vuotias tai kuulut riskiryhmään tai jos työskentelet terveydenhuollossa tai kotihoidossa, sinun tulee varata aika testiin. Voit varata ajan testiin Koronabotin kautta.\nCovid-19-altistunut: jos sinulle ilmaantuu tartuntaan sopivia oireita, tai sinulla on muuta kysyttävää soita tartuntatautitiimille 019-289 3111 (Ma-pe 8-16, la 10-14)


Millaista on relokaatiokonsultin työ? - Finland Relocation Services\nPirjo Koskivirta on toiminut FRS:n relokaatiokonsulttina jo lähes 14 vuotta. Haastattelussamme hän kertoo, millaista relokaatiokonsultin työ on.\nOmat kokemukset saivat kiinnostumaan relokaatioalasta\nPirjo tutustui relokaatiopalveluihin asuessaan itse ulkomailla yhteensä 17 vuotta. Tuona aikana hän ehti asua jopa kuudessa eri maassa: Saksassa, Belgiassa, Singaporessa, Thaimaassa, Englannissa ja Hollannissa.\n”Saimme relokaatioapua lähes kaikissa maissa, joissa asuimme. Aluksi ajattelimme, että pärjäämme kyllä itsenäisestikin, mutta relokaatiopalveluista olikin valtavasti apua. Varsinkin muuttaessamme pienten lasten ja koirien kanssa oli helppoa, kun meidän tarvitsi vain kertoa toiveemme relokaatiokonsultille, joka sitten toteutti ne. Se säästi aikaa ja vaivaa, kun ei tarvinnut ottaa itse selvää jokaisen maan käytänteistä.”\nMuutettuaan takaisin Suomeen Pirjo kuuli tuttavaltaan FRS:stä ja alkoi työskennellä relokaatiokonsulttina. ”Halusin jatkaa työskentelyä kansainvälisessä ympäristössä myös Suomessa. Olin saanut kokemusta relokaatiopalveluista asiakkaan näkökulmasta ja huomannut, kuinka hyödyllisiä palvelut ovat.”\nRelokaatiokonsultin työssä jokainen päivä on erilainen. Samana päivänä saattaa olla niin toimistotyötä kuin erilaisia asiakastapaamisiakin. Työhön kuuluu esimerkiksi rekisteröintikäyntejä, asuntonäyttöjä ja muuttotarkastuksia asiakkaan kanssa sekä etäpalavereita, puheluita ja sähköpostiviestittelyä vielä kotimaassaan olevien asiakkaiden kanssa. Jotkut ajat ovat kiireisempiä kuin toiset, tyypillisesti esimerkiksi tammi- ja elokuu ovat lapsiperheille suosittuja muuttokuukausia koulujen aloituksen vuoksi.\nMonipuolisten tehtävien lisäksi jokaisesta päivästä tekee erilaisen myös se, että jokainen asiakascase on erilainen. Jotkut muuttavat Suomeen yksin, toiset puolison, lasten ja lemmikkien kanssa. Perheillä voi olla hyvin erilaisia tarpeita niin harrastuksiin, kouluihin kuin asumiseenkin liittyen. Osa asiakkaista on asunut jo useissa maissa, osa taas ei ole koskaan käynyt kotimaansa ulkopuolella. Asiakkaita tulee myös eri puolilta maailmaa, joten eroja on niin maahanmuuttoprosesseissa kuin kulttuureissakin.\nIso osa työtä on asiakkaiden kysymyksiin vastailu sekä ennen että jälkeen Suomeen saapumisen. ”Asiakkaat saattavat kysyä ihan mitä tahansa. Varsinkin ensimmäistä kertaa muuttavilla tai hyvin erilaisista kulttuureista tulevilla on luonnollisesti paljon kysyttävää. Monissa maissa ihmiset ovat esimerkiksi tottuneet kotiapulaisiin, joten suomalaisille tavalliset kodin asiat herättävät paljon kysymyksiä. Monet ujostelevat alussa eivätkä uskalla kysyä kaikkea, mutta kun on tavattu muutama kerta, niin asioita on helpompi kysyä. Sanon aina, että tyhmiä kysymyksiä ei ole ja kaikkea saa kysyä. Ulkomaalainen työntekijä ei välttämättä tunne Suomesta relokaatiokonsultin lisäksi muita kuin työnantajansa, jolta ei kehtaa kysyä työn ulkopuolisista asioista.”\nRelokaatio ennen ja nyt\nPirjo kertoo, että 14 vuoden aikana moni asia on muuttunut relokaatiokonsultin työssä. Tekniikan kehittymisellä on ollut paljon vaikutusta erityisesti kommunikointiin: ennen materiaaleja lähetettiin ulkomailla oleville asiakkaille faxilla ja postitse, nyt esimerkiksi videopuheluilla on yhä suurempi rooli. Tekniikka on helpottanut myös Suomeen muuttavien työntekijöiden arkea, kun karttasovellus ja sanakirja ovat kännykässä aina mukana. Nykyään monet asiat myös tapahtuvat nopeammassa tahdissa ja edellyttävät pikaista reagointia, sillä ihmiset ovat tottuneet saamaan vastauksia nopeasti.\nNykyisin ihmisillä on enemmän kansainvälistä kokemusta, joten kulttuurishokki Suomeen saapuessa ei yleensä ole niin suuri kuin ennen. Myös Suomi on kansainvälistynyt, ja tänne muuttava löytää nyt helpommin niin palvelua englanniksi kuin esimerkiksi kotimaastaan tuttuja ruokatarvikkeitakin.\nAsiakkaan rekisteröinnit ovat tärkeä osa relokaatioprosessia, ja niihin liittyvät viranomaiskäytännötkin ovat muuttuneet vuosien varrella. Esimerkiksi EU-rekisteröinnit ovat siirtyneet poliisiasemalta Maahanmuuttovirastoon, ja monet jonotusta vaatineet asioinnit tehdään nyt ajanvarauksella. Muutoksia tapahtuu usein ja omaa osaamista pitää päivittää jatkuvasti, mutta vuosien kokemus relokaatiokonsultin työstä auttaa sopeutumaan muutoksiin nopeammin, kun tietää mistä etsiä tietoa.\nParasta relokaatiokonsultin työssä\nPirjon mukaan työn parhaita puolia ovat vaihtelevuus ja kansainvälisyys. ”Tässä työssä tutustuu todella monenlaisiin ihmisiin ja kuulee mielenkiintoisia tarinoita. Asiakkaita kuitenkin yhdistää positiivinen asenne: suurin osa on todella innoissaan Suomeen muutosta ja uudesta työstään, ja he suhtautuvat mahdollisiin haasteisiinkin positiivisesti.”\nPirjon mielestä parasta on, kun asiakkaaseen on tutustuttu ja hänelle pääsee kertomaan enemmän Suomesta ja paikallisesta kulttuurista. On myös ollut mukava myötäelää elämän suurissa tapahtumissa, esimerkiksi kun asiakkaalle syntyy ensimmäinen lapsi Suomessa.\n”On mukava tietää olevansa todella avuksi. Asiakkaat ovat hyvin kiitollisia ja antavat positiivista palautetta. Olen joskus tavannut sattumalta vuosien takaisen asiakkaan, joka on kiitellyt siitä, kun aikanaan autoin häntä löytämään täydelliseksi osoittautuneen kodin. Sellaista on aina ihana kuulla.”


Retkisuihkuista kokemuksia? - Purjehdus - Suomi24 Keskustelut\nOn kokemusta ja leluiksi havaittu. Teoriassa olisi hyvä ajatus, koska veneessäni olen voinut ripustaa mustat vesipussit biminiin ja suihkutella sittlådassa Pussisuihkut ovat menneet rikki jos on täytetty vedellä ja heilunut aallokossa. Tai hylätty 1-2 yrityksen jälkeen koska vettä tulee surkeana liruna ja kokonaisvolyymi on pieni.. Toimivampi on ollut ämpärisuihku pytsillä pesua varten. Makeavesihuuhtelu naamaan juomapullosta jos hienostellaan. Vesikone lämminvesisuihku makealla vedellä on sitten tosimakeaa, jos siihen on mahdollisuuksia.\nPurjeveneen puomiin ripustettu kastelukannu on parempi retkisuihku. Käsin ilmalla pumpattava pumppupullo kätevä kainaloiden suihkuttamiseen.\nKäsin pumpattava painesumutinpullo on suihkuna varsin kätevä. Litralla makeaa vettä suihkuttelee jo jonkin aikaa ja hieno sumu jäähdyttää tehokkaasti. Viime kesän helteillä pojan sai kätevästi jäähdytettyä kun valitti kuumuutta ennen nukkumaan menoa.\nVielä ei ole mainittu suihkupussin haittaa: auringossa lämpiävää pussia ei pysty pesemään sisäpuolelta. Muutaman kuukauden jälkeen suihkupussiini oli pesiytynyt jotain mikrobeja sekä hometta. Kuka haluaa pestä itsensä infektoituneella vedellä? En tiedä johtuiko ongelma siitä, että olin täyttänyt pussin kerran sadevedellä.\nToimintavarmempi, turvallisempi ja halvempi suihku on vesipullo, esim. vanha cokispullo. Jos haluaa, kierrekorkkiin voi tehdä suihkureikiä (se vähentää veden kulutusta).\nSadevesi vastaa tislattua vettä. Merivesi on täynnä elämää. Eli päin vastoin kuin yllä oletetaan.Tukan pesu cokispullolla voisi olla hyvä show. Toinen hyvä on peseytyjinen sadekuurossa. Kuuro loppuu kun shapoot on tukassa.\nYksinkertaisin ja tehokkain on pytsi. Eikä merestä vesi lopu. Ellei sitten ole liian kylmä reviiri.\nKastelukannun nokan päässä on se tötterö jonka monista pienistä reijistä vesi tulee ihan kuin kotisuihkusta. Yläpuolelle ripustetun kannun nokasta kallistetaan kannua kun halutaan suihkua. Vedestä saa lämmintä kun lisää kannuun kattilallinen liedellä kiehautettua vettä.\nOn se ihan OK pienessä veneessä. Meillä on ollut 2 kpl käytössä 22 jalkaisessa veneessä. Kun ne täyttää vesijohtovedellä satamassa ennen lähtöä, niin samalla ne voi huuhdella letkun avulla sisäpuoleleta. Ihan käytännöllinen ja näppärä. Pitää muistaa asentaa sellainen muoviputken pätkä vahvikkeeksi kahvoihin, muuten suihkupussi hajoaa kahvoistaan helposti.\nVälillä tuntuu että tämän palstan purjehtijat ovat vieraantuneet jo siitä alkeellisemmasta purjehduksesta, kun ei vielä ollut jääkaappeja tai navigaattoreita veneissä...\nEntäs Bilteman kannettava suihku? Siinä on sähköpumppu omalla ladattavalla akulla. Oli ihan kätsä peli viime kesänä.\n"Entäs Bilteman kannettava suihku? Siinä on sähköpumppu omalla ladattavalla akulla. Oli ihan kätsä peli viime kesänä."\nAloittajana tähän kommentoin, että noita olen katsellut. Ne vain ovat niin halpoja, että epäilyttää, voivatko ne olla kestäviä. Voisin tuollaiseen sijoittaa, jos vain pystyisin luottamaan, että se edes vähän aikaa kestää.\nTuohan olisi siitä kätevä, että veden voisi ottaa erillisestä astiasta, sitä ei tarvitsisi liruttaa mihinkään pussiin. Lämpimäksi veden saisi keittämällä joukkoon kuumaa.\nMutta kun pumppu maksaa 20 euroa, niin kestääköhän se? Jos tiedät, niin vinkkaa toki vaihtoehto, jolta voi odottaa kestävyyttä.\nKuten kirjoitin, hyvin pelasi viime kesän. On vain noudatettava ohjeita. Akku on ladattava 3kk:n välein vaikkei käyttöä olisikaan. Huolehdin asiasta viime talvena ja näkyypä tuo vielä iskussa olevan.\nItse menen veneessäni saunaan ja pulahdan sieltä suoraan uimaan. Mutta eiköhän kirjoittajan kannattaisi hommata pumppu sitä varten. Itsellänikin on ja ei ne maksa kuin muutaman kympin. "Retkisuihkun' nyt voi tehdä sitten vaikka ämpäristä yms. kunhan vain vedet tulee läpi hitaasti. Kun et kertonut mihin käyttöön tulee niin vaikea ottaa kantaa. Vierivä kivi ei sammaloidu. Siis sinne ämpäriin ei sitten kannata jättää niitä vesiä kun limoittuvat ja alkavat haisemaan.\nVarmaan jokainen purjehtija tietää muutenkin että se aurinkoon jätetty juomavesiastia alkaa "mukavasti" tuoksahtamaan jo päivän jälkeen.\nJos aloittajaa peloittaa pumpun hajoaminen niin voihan sitä ostaa vaikka miten hyvän pumpun. Se sitten palvelee pitkään. Itselläni oli halppispumppu edellisessä veneessä. En edes muista enää hintaa, mutta ei kallis ollut. Kesti 5 vuotta ja veneen vaihdossa sekin meni sitten.\nPainovoima on kaikista varmin ja yksinkertaisin pumppu. Purjeveneessä ainakin helppo toteuttaa koska puomi on itsetyhjentyvän ulkotilan yläpuolella.\nAivan huippuluokan peli.\nJos kaipaa hyvää suihkua niin Plastex. Meillä on ollut mustasta muovista tehtyjä. Toinen hajosi ensitäyttämällä ja toinen kesti yhden veneilykauden.\nTämä on sopivan kokoinen, 9 l ja pehmeätä muovia. Lisäksi on lämpömittari.\nPuh 358 19 357 601\nJa maksaa alle 10 Euroa.\nSaunasuihku on aika kätevä vehje. Periaatteessa tavallinen sanko, jonka pohjassa on avattava/suljettava venttiili. Helppo täyttää ja pitää puhtaana.\nMeillä on tämä: http://www.clasohlson.com/fi/Retkisuihku-Hozelock/40-6912 . Tosi hyvä, käytetään kun on uinut ja halutaan merivesi pois. 5 litraa kestää monta suihkua. Myös kätevä kun tehdään tiskit rannalla. Älä anna jäätyä talvella, suutin mene rikki!\nTämä on mielenkiintoinen juttu. Ostimme viime viikolla 2 kpl Plastexiä. Tämä voisi olla vielä parempi koska ei tarvitse ripustaa minnekään.\nKun luulee keksineensä ihanneratkaisun niin eikö piru vie joku tule ja keksi vielä paremman. Mutta meillä huuhtominen (kun halutaan merivesi pois) hoidetaan pienellä max 5 l jäykällä muovikanisterillä joka on takakannella ja auringossa, ja siis lämmin.\nOpal retkisuihku kestää yhden kesän,3 vuotta joka kesä saa ostaa uuden.ei vaan pumppaa vettä.ei kyl paljon ees maksa.kiva kyl käytössä säästää vettä\nOstin Bilteman retkisuihkun ja sille 15 litran kanisterin isolla täyttöaukolla.\nHuonoa on se, että lämmintä vettä tuosta ei oikein saa. Ison vesimäärän keittäminen kattilassa kestää helvetin kauan ja sitten sekoittelet - vesi on lämmintä 10 minuuttia.\nMuuten ihan näpsäkkä. Perseenpesusuihkuna viraton, kylmällä vedellä ei perseenhaju lähde


Tira ja Raiku: joulukuuta 2012\nVuoden viimeistä päivää viedään ja on taas aika katsastaa mitä kaikkea tuli puuhailtua ja asettaa uusia tavoitteita. Vuoden suurin muutos oli lauman kasvaminen yhdellä jäsenellä. Pikku-Raiku on osoittanut olevansa juuri niin loistokas kuin mitä uskalsin ikinä toivoa tai odottaa. Tira on sopeutunut raikumaiseen elämään hienosti ja pienestä riiviöstä on kehittynyt Tira-tädin parhaita koirakavereita. Tira on tehnyt hyvää työtä kasvattaessaan Raikua ja pikkuneiti rrrakastaa idoliaan. Voin olla ylpeä :)\nTiralla oli seuraavanlaisia tavoitteita vuodelle 2012\n- Näyttelyissä ERI. Yritetään uudelleen, tiedossa on jo ainakin pari näyttelyä joihin voisi mennä. Voin sitten nauraa taas vuoden päästä Tiran hyville tuloksille ;)\n- Yksi näyttely (talvierkkari) ja tuloksena EH. Pääerkkariin unohdin ilmoittaa eikä muutenkaan ollut fiilistä juosta pitkin kehiä.\n- Tokossa AVO-paikallamakuun kuntoon saaminen. Tekisi mieli laittaa avo-korkkaus, mutta en uskalla (pelkuri!). Paikallamakuu on taas meidän ainoa hidaste joten korjaillaan sitä kaikessa rauhassa ja kisataan jos tuntuu hyvältä. Ekstrana on taas ylempien luokkien liikkeiden treenaus (ruutu, tunnari, ohjattu..) ja erilaisia häiriötreenejä.\n- Auts. Paikallamakuu on edelleen se hidaste.\n- Luonnetesti? :D Jos sattuu sopiva koe ja Tiralla on normaalivaihe (ei valeraskautta tai muuta) niin mikäs siinä.\n- Jäi väliin, mutta ajoituskaan ei osunut oikein kohdalleen.\n- BH-koe syksyllä??? Auts, mutta ehkä kokeen listaaminen tavoitteeksi antaa enemmän motivaatiota paikallamakuun treenaamiseen. Ja ettei tulisi paha mieli vuoden päästä, niin lievempi tavoite on tehdä kisamainen treeni (ja mielellään onnistunut sellainen).\n- En tiedä mitä ajattelin vuosi sitten? :D\n- Talvella hypitään hangessa, kesällä uidaan ja joskus siinä välissä voisi talloa muutamat jäljet ja kaivaa pyörän esiin. Ehkä mennään taas vetämään :D\n- Kaikki muut check paitsi pyöräily.\n- Pari hierontakertaa, ainakin tuossa keväällä voisi varata taas ajan. (Toteutuminen riippuu erinäisistä asioista, mutta toivotaan että päästäisiin)\n- Ei päästy kopeloitavaksi erinäisten esteiden ja aikataulutuksien takia.\n- Alkeiden opettelu parissa uudessa lajissa. Mä hypin jo paikoillani innosta :D\n- Check! Tiran vuoden lempparilajiksi kohosi agility jota treenattiin kevät- ja syyskausi sennenporukoissa. Päästiin myös kokeilemaan paimennusta, vepeä ja rallytokoa ja ainakin ohjaaja tykkäsi kaikista!\n- Muuten yritetään pysytellä terveinä ja keskittyä siihen hauskanpitoon.\n- Hauskaa oli ja aika terveinä pysyttiin. Tiraa vaivasi kesäaikaan pari vesihäntää ja syksyllä mulle aiheutti harmaita hiuksia ja unettomia öitä pari pattia Tiran selässä/kyljessä. Ja kuten tavallista, huolehdin ihan turhia. Diagnoosina siis rasvapatti ja jatko-ohjeina seurailla sitä jos se lähtee muuttumaan.\nVuodeksi 2013 suunnitellaan seuraavaa:\n- Toko AVO\n- Näyttelyssä pyörähtäminen\n- Toko-, agi- ja jälkitreenit\n- Koiratanssi (eli uusia temppuja)\n- Toko ALO\n- Agitreenit (suoritusvarmuus, ohjattavuus, kontaktit, itsenäisyys)\n- Koiratanssi (temppuja)\n- Uusia lajivaltauksia\nKummallekin toivon aktiivista, tervettä ja iloista harrastusvuotta. Vaikka asetin molemmille tavoitteeksi kisaamisen, ei oteta mitään paineita. Raiku tulee (tokon) kisaikään maaliskuussa, mutta asetetaan tavoitteet vielä kauemmas kesälle/syksylle ja Tira kisaa jos saadaan kaikki palaset kohdilleen.\nLähettänyt Tuuli klo 14.12 Ei kommentteja:\nRuokaa, lepoa ja pitkiä lenkkejä. Siitä on meidän joulu tehty :)\nLähettänyt Tuuli klo 18.32 Ei kommentteja:\nRaikkis veti taas vaihteeksi lauantain agitreenit täysillä läpi. Aloitettiin kepeiltä ja ensimmäiset kolme kertaa kaatuivat joko Raikun varastamiseen, keppien kiertämiseen tai täysillä verkkoja päin rysäyttämiseen. Kun pahin yli-innostus oli kulunut pois niin Rai malttoi suorittaa kepit kunnolla. Vähän oli vaikeuksia saada sitä vauhtia hidastettua sen verran keppien aloituksessa ettei tosiaan lentänyt päin ensimmäistä verkkoa. Pikku sinko!\nOhjatusti jatkettiin takaaleikkausta ja edettiin taas pieni askel eteenpäin. Tehtiin erilaisia variaatioita yhdistelmästä aita+putki+takaaleikkaus, pääpaino kuitenkin takaaleikkauksella esteiden välissä. Raiku oli hyvä kun mä olin selkeä, mutta pieniä vaikeuksia sillä oli irrota esim. silloin kun mä olin sen takana/takaviistossa. Se ei ihan vielä hahmota poispäin irtoamista jos lelu ei ole näkyvissä jossain edessä, mutta eiköhän se siitä.\nPimeä putkikulmatreenissä Raiku veti vaihteeksi jotain omaa showtaan eikä osannut mennä putkeen. Helpoista kulmista meni hyvin, mutta heti kun otin pari milliä taaksepäin ja lähetin niin pentu vetäisi kolme pomppuloikkaa putken yli ja parhaimmillaan jäi seisomaan putken päälle. Tehtiin siis helppoja juttuja ja jätettiin loppu hautumaan parempaa päivää varten.\nPuomin kontaktit olivat ihan ok.\nTreenien jälkeen tehtiin tuttuun tapaan melkein tunnin lenkki Pihkan, Hopun ja Nessan kanssa. Ai että koirilla oli hauskaa rymytä hangessa :)\nLähettänyt Tuuli klo 16.51 Ei kommentteja:\nPerjantaina käytiin Raikun kanssa mätsärissä Vantaanpuistossa. Mun teki heti ovella mieli kääntyä takaisin, koska halli oli niin ahdistavan täynnä ihmisiä ja koiria. Hammasta purren sisään ja päässä ainoana ajatuksena se, että totutellaan nyt tällaiseenkin häiriöön. Periaatteessa Rai oli odotteluajat ihan nätisti, mutta ei ollut ihan normitasollaan. Kuikuili muita, pari kertaa yritti tunkea muiden koirien perään, pomppasi muutamaa ihmistä päin jotka halusivat silittää sitä ja oli yleisesti vain levoton. Plussaa ehdottomasti se, että se rauhoittui puoliksi mun syliin ja malttoi pysyä myös vieressä joko makaamassa tai istumassa kunhan nenän edessä ei ollut mitään ylikivaa. Ja tosiaan istuttiin melkein kiinni muissa ihmisissä ja koirissa ja edestä käveli jatkuvasti porukkaa.\nNormimätsäristä poiketen täällä mentiin kehään neljä koiraa kerrallaan ja kaikki pääsivät jatkoon eri kategorioissa. Yksityisarvostelussa Raiku oli iiiiloinen. Oli pakko namittaa sitä jatkuvasti tuomarin kävellessä meidän luokse, koska muuten aussie olisi lentänyt suoraan tuomarin syliin. Olisi melkein pitänyt saada toi steppaus videolle, koska se oli niin koomista. Raiku meni ihan veteläksi, heitti korvat niskaan ja vispasi koko takaruumistaan samalla kun teki sivuaskeleita?! Tuomari vain nauroi samalla kun kopeloi tuon läpi :D Meidän jatkokehät olivat paras esittäjä ja paras ilme ja vain ykkönen palkittiin. Esittäjäkehässä ravattiin vielä ryhmässä ja yksitellen ja seisotettiin koiria, mutta ei voitettu. Paras ilme kehässä oli sama kaava, paitsi että Raiku söpöili itsensä ykköseksi :D Palkintona oli kassillinen erilaisia purutikkuja, luita ja iso vetolelu. Ei hassummin mun epäshowkoiralta, vielä kun luokassa oli jotain kahdeksan tai yhdeksän koiraa.\nSeisominen oli tällä kertaa vähän vaikeampaa. Raiku tarjosi siinä alkuun maahanmenoa, istumista, jalkojen välistä pujottelua, perusasentoa ja näiden kaikkien yhdistelmää katsekontaktilla. Mua ei kuitenkaan haitannut sen sooloilu, koska sillä oli HAUSKAA. Tällaisissa tylsissä tai oikein kovaa keskittymistä vaativissa jutuissa pentu harvemmin heiluttaa häntäänsä, mutta nyt alkuun häntä vispasi ihan hurjana. Samaten vielä myöhemmin kun kehuin sitä. Mitä väliä tyylipuhtaudesta kun koira osasi järjestää omat bileet :D Ja kaiken lisäksi Raiku malttoi myös myöhemmin seistä paikallaan tosi kauniisti ja ravasi superhienosti. Ei meistä kuitenkaan showpuoleen ole :D\nKehien välissä käytiin kokeilemassa onnea myös nakinsyöntikisassa. Raiku oli aika hidas, voittajan aika oli jotain päälle kaksi sekuntia kun tuolla kesti neljä sekuntia :D Saipahan ainakin nakkipalkan..\nKotimatkalla Raiku oli taas astetta rasittavampi. Revittiin jo bussipysäkillä keppiä ja pentu oli ihan liekeissä, kunnon vetäminen ja murinat risun takia. Vaihtopysäkillä aikaa jäi päälle 20 minuuttia niin käytiin kävelemässä aseman vieressä. Heti kun sain laskettua Raikun irti niin se sinkosi juoksentelemaan onnellisena ympäri tietä ja penkkaa. Oliko ollut vähän tylsä ilta! :D Viskoin sille vähän aikaa lumipalloja (ei tajunnut miksei niitä löytynyt hangesta) ja keppejä kunnes piti hiippailla takaisin pysäkille. Kotona koirat saivat vielä Raikun palkintokassista luut :)\nLauantaina pentuaksassa oli teemana takaaleikkaukset. Tehtiin ensin yhden aidan takaa ja parin treenin jälkeen vaikeutettiin kahteen aitaan. Paras lelupalkka oli jäänyt kotiin treenikoppaan ja varavaihtoehdot eivät olleet pennusta niiin kivoja. Kyllä se leikki, mutta ei ihan samalla innolla. Nyt Raikulle oli myös aavistuksen verran hankalaa kohdistaa katse etupalkkaan kun mä seisoin siitä katsottuna edessä vasemmalla. Pentu oli ihan ok, mutta pystyy parempaankin. Ja sama mulla ;) Jotain edistymistä saatiin kuitenkin, koska alkuun Raiku vetäisi palkan luona pienen kiepin kun tähyili mistä mä tulen, mutta loppuvaiheessa se rupesi kuulemma kääntymään oikeaan suuntaan kun tajusi mun liikerataa.\nMuina juttuina tehtiin keppejä, kontakteja ja irtoamista. Kepit olivat aika nättejä, vaikka ekalla kerralla pentu possuili ja varasti namikupille. Toisella kerralla se taisi varastaa kepeille :D Saatiin jo vähän eri kulmien hakemista eikä näyttänytt olevan juurikaan vaikeuksia.\nKontakteja tehtiin nyt (puomilla) ensimmäistä kertaa uusilla säännöillä. Pienen miettimistauon jälkeen Raiku rupesi tarjoamaan pään laskemista ja viskoin sille sitä mukaa palkkaa. Ehkä se tulee sieltä ;) Tosi reippaasti Rai kyllä tarjosi alastulolle hyppäämistä eli perusideaa uudet jutut eivät ole lannistaneet. Kontaktien parantamisesta voisin kirjoittaa jossain vaiheessa enemmänkin, mutta lyhyesti sanottuna aloitettiin uudet treenit aikaisemmin samalla viikolla ja lauantain hallitreeneissä taisi olla kolmas tai neljäs kerta uudella tyylillä.\nIrtoamisessa lelu oli taas pieni ongelma. Ekalla kerralla Rai haahuili vähän niin vaihdoin palkan kuppiin. Lähetys ensin kahden aidan takaa ja kun Rai eteni nätisti suoraan niin viime sekunneilla otettiin vielä neljän aidan takaa. Irtosi hyvin ja ihan suoraan palkalle.\nTiralla oli vähän tylsä päivä, koska treenien jälkeen mä kävin vain kääntymässä kotona ja lähdin melkein heti töihin. Onni on melkein vapaaehtoinen koiranulkoiluttaja, joka kävi moikkaamassa tyttöjä vielä illalla ;)\nLähettänyt Tuuli klo 16.00 Ei kommentteja:\nKäytiin eilen riehumassa pellolla ja ottamassa muutamia kuvia vapaapäivän kunniaksi. Koiriin sai loppuvaiheessa ylimääräistä liikettä oikeastaan vain viskomalla keppejä. Aina kun ne lähtivät muuten vain juoksemaan ja kumarruin ottamaan kuvia, sain päälleni 55kg märkää koiraa. Ja yllättäen Tira kyllästyi jossain vaiheessa ja parkkeerasi itsensä mun selän taakse tuhoamaan risua niin Raiku sai juosta itsekseen :D\nYksi kepinheittokerta oli varsin hauska, koska Raiku hävitti sen Niin Tärkeän Risun juostessaan sitä päin. Ja ei tullut pois kun ei löytänyt sitä. Raikku teki hienoja kaarroksia ja etsi kauheasti kunnes bongasi 30 metrin päästä vanhan risun, säntäsi sen luokse ja palautti sen mulle. Virkaintoinen muru ♥ :D\nLenkki olisi voinut kestää vielä vähän pidempäänkin, mutta koirien turkkeihin kerääntyi kivoja lumipalloja niin käännyttiin takaisin. Kyllä nuo tuolla riehumismäärällä lepäilivät jo muutaman tunnin ;)\nLähettänyt Tuuli klo 14.46 4 kommenttia:\nOi voi, näin viikkoa myöhemmin alkaa olla melkein normaalissa rytmissä ja univelat kuitattuina. Melkein ;) Lähetin viime viikon keskiviikkona Tiran äidin luokse hoitoon ja Raikun Lauralle ja kerrankin voin kehua miten fiksu olin. Tein itse loppuviikon jotain 16-tuntisia päiviä messaritalkoiden ja normitöiden takia ja rupesihan se pikkuhiljaa näkymään. Vaikka asuin pari päivää itsekin äidin luona, en ehtinyt nähdä Tiraa kuin noin tunnin ajan päivässä (+yöt) ennen kuin piti taas lähteä. Nukkua ehdin jotain viisi tuntia per yö ja sitä ollaan nyt paikkailtu maanantain jälkeen. Kyllä se vielä tästä :D\nTira oli pitänyt äidin kiireisenä, tai oikeastaan toisin päin. Kaksikko oli lenkkeillyt sellaista kolmea tuntia melkein päivittäin ja iltaisin Tira oli vaikuttanut olevansa varsin tyytyväinen ;) Teki sillekin ihan hyvää olla välillä kaiken huomion keskipisteenä ja ainoana sylikoirana. Raikkis oli kuulemma ollut hoidossa ihan kiltisti. Lauantaina oli tietysti päässyt agitreeneihin ja ollut ihan hyvä (tai koiran ohjaaja oli vain niin pro) ja leikkimään neljän sisaruksensa kanssa. Raiku oli päässyt myös poseeraamaan Lauran ja Maken studioon, kuvia voi vilkaista täältä.\nViime maanantaina sain vihdoinkin Raikun kotiin. Hirveästi ei ehtinyt viikolla ikävöidä kun oli niin kiire, mutta taas illalla piti rutistaa kumpaakin koiraa kunnolla kun ne puskivat samaan aikaan syliin :) Sanotaan vaikka näin, että mun ja pennun energiatasot eivät ihan kohdanneet tokotreeneissä. Siinä missä mä olin pysyvässä zombie-tilassa (punaiset silmät, hitaat liikkeet, tuijottava katse), Raiku oli normaalissa rakastan maailmaa ja maailma rakastaa minua olotilassaan. Raikulla taisi kestää se muutama sekunti tajua kuka sille on laittamassa pantaa (koska se oli melkein siivosti), mutta kun sain remmin napsautettua kiinni ja lähdettiin kävelemään parkkipaikan reunalle niin joka toinen askel oli valtaisa aussiepomppu suoraan mua päin. Pissattaminenkin kesti viisi kertaa pidempään mitä normaalisti, koska pentu vain hyöri ja pyöri ja tarkisti välillä raahaudunko mukana. Ja tätä samaa seuraava tunti.\nTaisin vielä ensimmäisten 20 minuutin aikana nauraa Raikulle. Luoksepäästävyys ja paikallamakuu olivat lievästi sanottuna huonompia ikinä. Ei tuon peppua olisi saanut edes liimattua paikoilleen, koska se tarjosi koko ajan "parempaa" versiota, pomppasi aina välillä mun kasvojen korkeudelle ja heilutti häntäänsä niin lujaa että koko koira hytkyi. Jos tiivistän treenit siihen, että käytin nameja. Paljon.\nOdotteluajat yritin vain olla. Otin muutaman kerran sivulletuloa ja seuraamista, mutta kierrokset olivat vielä niin korkealla etten jaksanut jatkaa. Kyllä tuo pystyi taas rauhoittumaan siihen mun jalkoihin, mutta paljon mieluummin olisi tehnyt esim. aksaa ;)\nItse treenikerran teemaan eli noutoon saatiin muutama hyvä vinkki. Nyt ollaan tehty lähinnä sitä kapulan nostamista, mutta ruvetaan lisäämään siihen myös vauhtia. Tulee ihan jännää, koska tämä on mulle uutta :D Kapulasta Raiku tykkää kuitenkin hirveästi joten en usko sen olevan ongelma. Samaten nostaminen onnistui aika nätisti puukapulalla (250g), vaikka ollaan harjoiteltu lähinnä metallilla.\nTreenien jälkeen tehtiin vielä pieni lenkki Pihkan, Hopun, Nessan ja Prillan kanssa. Ei sitä meinannut aina tunnistaa omaa koiraansa, kun oli niin monta mustaselkäistä aussieta juoksemassa jaloissa ;) Oli Raikulla kuitenkin tainnut olla ikävä, koska se tuli muutaman kerran tökkäisemään mua ja tarkisti muutenkin useammin missä kohtaa olen tulossa.\nKotona Raiku moikkasi nopeasti Tiran ja tunki sen jälkeen päänsä puolillaan olevaan ruokasäkkiin. Ihanaa olla kotona ;)\nRaikulta rupeaa löytymään pientä aussieasennetta. Tuossa pari kertaa kun Tira on ollut yksin ulkona ja haukahtanut haluavansa takaisin sisälle, Raiku on kipittänyt suoraan terassin ovelle, noussut sitä vasten ja sanonut "rrrrufff". Sama matala haukkumurahdus on kuultu myös lumien pudottua katolta, jonkun tuntemattoman jutun kolahdettua ulkona jne. Toistaiseksi ruffaukset ovat jääneet siihen yhteen kerrallaan ja vain silloin kun Rai on ollut yksin siinä hurjassa tilanteessa (esim. yksin keittiössä).\nLähettänyt Tuuli klo 8.30 Ei kommentteja:\nRuokaa, lepoa ja pitkiä lenkkejä. Siitä on meidän ...\nRaikkis veti taas vaihteeksi lauantain agitreenit ...\nPerjantaina käytiin Raikun kanssa mätsärissä Vanta...\nOi voi, näin viikkoa myöhemmin alkaa olla melkein ...


Kärnä ei ole riitauttamassa Väyrysen paluuta, mutta vaatii perustuslakivaliokuntaa vielä arvioimaan asian | Keski-Suomi | Keskisuomalainen\nKeski-Suomi 15.5.2018 13:04\nKärnä ei ole riitauttamassa Väyrysen paluuta, mutta vaatii perustuslakivaliokuntaa vielä arvioimaan asian\nKeskustan kansanedustaja Mikko Kärnä. Vesa Moilanen\nKansanedustaja Mikko Kärnä (kesk.) sanoo, ettei ole itse riitauttamassa millään tavalla keskustasta eronneen europarlamentaarikko Paavo Väyrysen paluuta eduskuntaan. Hänen mielestään asia on joka tapauksessa saatettava perustuslakivaliokunnan arvioitavaksi. Kärnän mukaan kysymyksessä on oikeusvaltion ytimeen käyvä perustuslain tulkintatilanne.\n– Eduskunnan arvovallan ja edustajantoimen arvokkuuden kannalta olisi tärkeää, että puhemiesneuvosto käsittelee asian perusteellisesti, Kärnä sanoo tiedotteessaan.\nKärnä sanoo olevansa tyytyväinen, että eduskunnan kanslia on selvittänyt Väyrysen paluuoikeuden perusteet perustuslakiasiantuntijoilta.\nEduskunnan pääsihteeri Maija-Leena Paavola kertoi maanantaina, että kaikki eduskunnan kuulemat asiantuntijat olivat yksimielisiä siitä, että Väyrysellä on oikeus palata hoitamaan edustajantointaan 12. kesäkuuta.\nPerustuslakiasiantuntijoista professori Mikael Hidén on kuitenkin kriittinen, vaikkei Väyrysen paluuta torppaakaan. Hänen mukaansa asian oikeudellinen puoli voidaan selvittää eduskunnan kansliassa.\n– Jos eduskunnan toiminnoissa tarvitaan arvovaltaista tulkintaa perustuslaista, sellaisen antaminen on tavanomaisesti perustuslakivaliokunnan asia. Tässä ei kuitenkaan ole selvää menettelytapaa, jolla nyt tarkoitettu kysymys voitaisiin saada perustuslakivaliokunnan käsiteltäväksi, Hidén päättää lausuntonsa.